open-index/open-wikipedia-markdown huggingface dataset:
Հայրապետ Վելիջանյան

**Հայրապետ Վելիջանյան** կամ Հայրապետ դի Մարտին (), վենետիկահայ վաճառական, Միջերկրածովյան տարածաշրջանի վաճառական, բարերար, Գերաք Միրմանների հայ կաթոլիկ ընտանիքի առևտրական ընկերության կազմակերպիչ։

## Կենսագրություն
### Ծագում
Խոջա Վելիջանյանների տոհմը 17֊րդ դարում Ջուղայի ամենահայտնի առևտրական տոհմերից մեկն է եղել։ «Վելիջանը գաղթել է Հայաստանից, դառնալով Խոջա Վելիջանյանների ազգատոհմի նահապետը։ Նրանից ծնվել է խոջա Պետրոս և խոջա Մարտիրոսը, ովքեր օժտված են եղել թե՛ ունեցվածքի մեծությամբ և թե՛ հոգու ջերմեռանդությամբ։ Հայրապետ Վելիջանյանի գերդաստանից են եղել նաև խոջա Պետրոս Ոսկան Վելիջանյանը, խոջա Ոսկան Վելիջանյանը, խոջա Պողոս Վելիջանյանը, խոջա Պետրոս Վելիջանյանը, Մինաս Վելիջանյանը։

### Ընտանիք
Հայրապետ Վելիջանյանը կամ Հայրապետ դի Մարտինը արմատները սերում են Նոր Ջուղայից՝ Վենետիկ տեղափոխված Վելիջանյանների տոհմից, ծնվել է Վենետիկում, հայրը՝ խոջա Մարտիրոսը և եղբայրը՝ Ջակոմոն, նույնպես վաճառական են եղել։ Հոր տապանաքարը մինչև առ այսօր պահպանվում է Վենետիկի Սան Մոիսեյ եկեղեցու ներսում, որի վրա կա վկայող արձանագրություն․ 

## Գործունեություն
Հայրապետ Վելիջանյանը կամ Հայրապետ դի Մարտինը Գերաք Միրմանների հայ կաթոլիկ ընտանիքի առևտրական ընկերության կազմակերպիչն է եղել։ 17-րդ դարի դարավերջին և 18-րդ դարի դարասկզբին Վենետիկում նամակագրության միջոցով կազմակերպել է միջերկրածովյան առևտուրը։ 2000-ից ավելի նամակներ գտնվում են Եվրոպայի տասնյակ արխիվներում, այդ թվում՝ Բրիտանական գրադարանում։ 500 էջից կազմված բազմաթիվ նամակներ պահպանվում են Վենետիկի պետական արխիվում, որտեղ պահպանված են Վենետիկի առևտրական շուկայի մասին բազմաքանակ տեղեկություններ։ Ոչ միայն վաճառականական ձեռնարկներից, Ղուկաս Վանանդեցու «Գանձ չափոյ» գրքից, Վենետիկի մասին առևտրական տեղեկատվություններ մեծ ծավալով շրջանառվել են նաև հայ վաճառականների նամակներում։ Այն ամենամեծ անհատական նամակագրական հավաքածուն է հայկական առևտրական աղբյուրների շարքում։ Գերազանցապես պահպանված այս վավերագրերի ուսումնասիրությունը ցույց է տալիս, որ Հայրապետ դի Մարտինը ոչ միայն խնամքով հավաքել է ստացված նամակները, այլև 12 առանձին մատյաններում ընդօրինակել 1694 թվականից մինչև 1709 թվականների ընթացքում իր ուղարկած բոլոր նամակների պատճենները։

## Ծանոթագրություններ

## Արտաքին հղումներ
*ՀԱՅԿԱԿԱՆ ՀԻՆ ՎԱՆՔԵՐ ԵՒ ԵԿԵՂԵՑԻՆԵՐ ՍՈՒՐԲ ԵՐԿՐԻՆ ՄԷՋ
* “As an Owl amidst the ruins”: A Note on Agha Jacob Hovanjan Guerak-Mirman of Surat
* From the Indian Ocean to the Mediterranean: The Global Trade Networks of ...
* Chiesa di San Moise
* APPUNTO DEL DIRETTORE
* "The Salt in a Merchant's Letter": The Culture of Julfan Correspondence in the Indian Ocean and the Mediterranean
* L’Antica Stamperia Armena di Venezia 

Կատեգորիա:Վենետիկ քաղաքում ծնվածներ
Կատեգորիա:Իտալահայ հասարակական գործիչներ
Կատեգորիա:Հայ վաճառականներ
Կատեգորիա:Հայ բարերարներ
Խամզատ Չիմաև

**Խամզատ Չիմաև** (), չեչենական ծագումով շվեդ ընդհանուր մենամարտիկ (MMA)։ Հանդես է գալիս «Ultimate Fighting Championship» (UFC) միջին և կիսամիջին քաշային կարգերում։

## Կենսագրություն
Խամզատ Չիմաևը ծնվել է 1994 թվականին Չեչնիայում։

Մանկությունը և պատանեկությունն անցկացրել է Չեչնիայի Նադտերեչնի շրջանի Գվարդեյսկի գյուղում։ Ուսման ընթացքում սկսել է զբաղվել ըմբշամարտով, մասնակցել է հանրապետական մրցումներին։ 19 տարեկան հասակում ընտանիքի հետ փախստականի կարգավիճակով տեղափոխվել է Շվեդիա՝ հոր և եղբոր մոտ։ Այնտեղ էլ զբաղվել է ազատ ըմբշամարտով և մասնակցել մրցումներին՝ դառնալով երկրի չեմպիոն։ Որոշ հանգամանքների բերումով, հայտնվել է ընդհանուր մենամարտերի (MMA) պարապունքին, և դրա հանդեպ առաջացել է հետաքրքրություն։ Ավելի ուշ սկսել է պարապել *Allstars Gym Sweden* մարտական ակումբում։ Ծանոթացել է խառը ոճի մենամարտիկ Ալեքսանդր Գուստաֆսոնի հետ։ Նախընտրում է պարապունքի ընթացքում մենամարտել ծանր քաշայինների հետ։

### Պրոֆեսիոնալ գործունեության սկիզբ
Չիմաևը սկսել է ելույթները սիրողական մրցաշարերում։ 2017 թվականին հաղթել է 3 մենամարտում, իսկ արդեն 2018 թվականին կատարել պրոֆեսիոնալ առաջնաելույթը։ Առաջին երկու հաղթանակները տարել է FCR և IRFA պրոմոշեններում, այնուհետև պայմանագիր կնքել «Brave CF» կազմակերպության հետ։ 6 անընդմեջ հաղթանակ տանելուց հետո հրավիրվել է UFC։

### Ultimate Fighting Championship
UFC-ի առաջնաելույթը Չիմաևը կատարել է 2020 թվականի հուլիսի 15-ին՝ «UFC on ESPN 13» մրցաշարի շրջանակներում, Ջոն Ֆիլիպսի դեմ՝ հաղթելով խեղդող հնարքով։ Հաջորդ մենամարտն անցկացրել է պրոմոշենի համար ռեկորդային 10 օր անց՝ «UFC on ESPN 14»-ի շրջանակում, Ռիս ՄաքՔիի դեմ, ում հաղթել է նոկաուտով։

UFC-ում իր 3-րդ մենամարտն անցկացրել է 2020 թվականի սեպտեմբերի 19-ին՝ «UFC Fight Night: Covington vs. Woodley» իրադարձության շրջանակում, որտեղ Ջերալդ Մերշարտին հաղթել է նոկաուտով։

## Տիտղոսներ և նվաճումներ
### Ընդհանուր մենամարտեր
* **[[Ultimate Fighting Championship]]**
### Ազատ ըմբշամարտ
* Շվեդիայի ազատ ըմբշամարտի 2018 թվականի մրցաշար մինչև 92 կգ քաշային կարգ - 

## Ծանոթագրություններ

## Ատաքին հղումներ

Կատեգորիա:1996 ծնունդներ
Կատեգորիա:Շվեդ ըմբշամարտիկներ
Կատեգորիա:Շվեդ ընդհանուր մենամարտիկներ
Կատեգորիա:Չեչեններ
Կատեգորիա:Ռուս ըմբշամարտիկներ
Կատեգորիա:Ռուս ընդհանուր մենամարտիկներ
Սուվա Պլանինա

**Սուվա Պլանինա**  (Սերբական կիրիլիցա.Сува планина, նշանակությունը` «Չոր լեռ») լեռ Սերբիայի հարավ-արևելյան մասում։ Այն ընկած է Նիշկա Բանյայի հյուսիս-արևմուտքի  և հարավ-արևելքում գտնվող Բաբուժնիցա քաղաքների միջև, լեռնաշղթան ճյուղավորված է  հյուսիսում՝ դեպի Բելա Պալանկա։ Նախկինում այն կոչվում էր Կունովիցա։

Լեռը Սերբիայում Նեանդերթալյան մարդու մնացորդների առաջին հայտնաբերման վայրն է, որն արձանագրվել է 2019 թվականի ապրիլին։

## Աշխարհագրությունը
Ամենաբարձր գագաթը *Թրեմն* է ("porch") 1810 մ բարձրությամբ, երկրորդ ամենաբարձր գագաթը *Գոլեմո Ստրազիստեն* է` 1714 մ, ինչպես նաև *Լիտիկան* ("cliff") 1683 մ բարձրությամբ  լեռան հարավային մասում։

Անունը բխում է այն փաստից, որ ամբողջ լեռան վրա կան ընդամենը մի քանի աղբյուրներ։ Երկու խոշորագույններն են՝ Բոջանին Վոդեն (Սոկոլով Կամենի մոտ 860 մ բարձրության վրա) և Ռակոշ Ցեսման (լեռան Բելա Պալանկա կողմում)։

## Վայրի բնություն
Դիվնա Գորիցա հատվածը հայտնի է վայրի ձիերով։ Նրանք նաև թափառում են դեպի լեռան մյուս բարձրադիր մասերը՝ 1600 մ բարձրության վրա։

## Մարդկության պատմություն
Փեստուրինա քարանձավը, որը ստացել է «Սերբական Ատապուերկա» մականունը, գտնվում է լեռան հյուսիսային լանջերին։ 2006 թվականից ի վեր քարանձավը հնագիտական ուսումնասիրության է ենթարկվել և հայտնաբերվել են միջին և հին պալեոլիթյան դարաշրջանի նմուշներ։ Փաստերը պատկանում են նեանդերթալյան մուստիերյան մշակույթին և թվագրվում են 102,000 մ.թ.ա. + 5,000-ից 39,000 մ.թ.ա. + 3000, ինչը Փեստուրինան դարձնում է նեանդերթալյան ամենաերկար վերաբնակեցված բնակավայրերից մեկը։ 2019 թվականի ապրիլին հայտարարվեց, որ հայտնաբերվել են նեանդերթալյան մարդու մնացորդներ, ինչը նման իրերի հայտնաբերման է առաջին դեպքն էր Սերբիայում։

Սինգիդունումը (այժմ՝ Բելգրադ) և Կոստանդնուպոլիսը (այժմ՝ Ստամբուլ) միացնող հռոմեական ռազմական ճանապարհի հետքերը դեռ տեսանելի են լեռան կողմից։

## Զբոսաշրջություն
Այս լեռան լանջերը հայտնի են դահուկասահքով։

Փետրվար ամսվա յուրաքանչյուր շաբաթվա վերջում` հանգստյան օրերին, տեղի է ունենում լեռնագնացության միջոցառում, *Zimski uspon na Trem* («Ձմեռային լեռնագնացություն Թրեմի վրա»), որը հավաքում է ավելի քան 600 լեռնագնաց Բալկանների բոլոր մասերից։ Այն նաև տարածաշրջանի ամենամեծ լեռնային ձմեռային իրադարձությունն է։ Այն սկսվել է 1997 թվականին և ներկայումս գտնվում է Նիշ քաղաքում գտնվող Ժելեզնիցար լեռնագնացության  ակումբի կազմակերպման ներքո։

## Պաշտպանություն
2010 թվականից սկսած, Սուվա Պլանինան անցնում է հայտարարագրման գործընթաց` որպես հատուկ բնության արգելոց։

## Պատկերասրահ

File:Trem4.jpg|Ամռանը Սուվա Պլանինայի լանջերը, որոնցից նկարում տեսանելի են Թրեմը և Սոկոլով կամենը
File:Trem3.jpg|Տրեմի ուղևորված լեռնագնացների խումբ (2005 ձմեռային լեռնագնացություն)
File:Divna Gorica.jpg|Տրեմի և Սոկոլով Կամենի գագաթները լուսանկարվել են Դիվնա Գորիցա գագաթից
Vrh Trem 1.jpg|Տրեմի տեսարանը Դիվնա Գորիցայից


## Ծանոթագրություններ
Դուշան Անջելկովիչ

**Դուշան Անջելկովիչ** (*,* ), սերբ ֆուտբոլիստ։ Խաղացել է պաշտպանի դիրքում։ Սերբիայի քառակի չեմպիոն և Սերբիայի գավաթակիր։

## Կարիերա
[ձախից|մինի|280x280փքս| Դուշան Անժելկովիչը ռուսական [Կրասնոդար (Ֆուտբոլային ակումբ)|«Կրասնոդարի» կազմում]]

### Ակումբային
; «Սլոգա»

Պրոֆեսիոնալ ֆուտբոլային կարիերան Դուշան Անջելկովիչը սկսել է 2001 թվականին «Սլոգա» ակումբում, որը հանդես էր գալիս Հարավսլավիայի առաջնության ցածր դիվիզիոններից մեկում։

; «Ցրվենա Զդեզդա»

2005 թվականին տեղափոխվել է «Ցրվենա Զվեզդա», որում երեք մրցաշրջանում անցկացրել է 50-ից ավելի հանդիպում, իսկ 2007 թվականին դարձել է Սերբիայի չեմպիոն։

; «Քոջաելիսփոր»

2008 թվականն անցկացրել է որպես թուրքական «Քոջաելիսփոր» ակումբի խաղացող, սակայն ֆինանսական ճգնաժամի պատճառով ակումբը սնանկացել է, դադարեցրել ֆուտբոլիստներին աշխատավարձ վճարել, ինչի հետևանքով պայմանագիրը խզելու խնդրանքով Դուշանը դիմել է ՖԻՖԱ-ին։

; «Ռոստով»

2009 թվականին տեղափոխվել է ռուսական «Ռոստով» ակումբ։ 2009 թվականի մրցաշրջանի արդյունքներով «Սպորտ-Էքսպրեսի» վարկածով Դուշանը ճանաչվել է Ռուսաստանի առաջնության լավագույն ձախ պաշտպան։

; «Կրասնոդար»

2011 թվականին խաղացողը եռամյա պայմանագիր է կնքել «Կրասնոդարի» հետ։

; «Ցրվենա Զվեզդա»

2014 թվականի դեկտեմբերի 29-ին Դուշան Անջելկովիչը պայմանագիր է կնքել «Ցրվենա Զվեզդայի» հետ։ Պայմանագիրը նախատեսված էր մինչև 2016 թվականի ամառ։ 2018 թվականի ապրիլին Անջելկովիչը հայտարարեց, որ այդ մրցաշրջանը լինելու է վերջինը իր կարիերայում։

### Ազգային հավաքական
2007 թվականին Դուշան Անջելկովիչը մեկ հանդիպում է անցկացրել Սերբիայի ազգային հավաքականում՝ Եվրո-2008-ի որակավորման փուլի շրջանակներում մրցելով Ղազախստանի հավաքականի դեմ (նոյեմբերի 24, 1-0)։

## Նվաճումներ
### Ակումբային

; «Ցրվենա Զվեզդա»

* . Սերբիայի չեմպիոն (**3**)՝ 2006/07, 2015/16, 2017/18
* . Սերբիայի և Չեռնոգորիայի չեմպիոն (**1**)՝ 2005/06
* Սերբիայի և Չեռնոգորիայի գավաթակիր՝ 2005/06
* Սերբիայի գավաթակիր՝ 2006/07

### Անհատական
*  : Լավագույն ձախ պաշտպան (2009)

## Ծանոթագրություններ

## Արտաքին հղումներ
* Կենսագրությունը և վիճակագրությունը Սերբիայի հավաքականի կայքում

Կատեգորիա:Ապրող անձինք
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վոժդովացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Քրիստին Քաուֆման

**Քրիստին Քաուֆման** (, ), ավստրոգերմանացի դերասանուհի։

## Կենսագրություն
Քաուֆմանը ծնվել է Լենգդորֆում՝ Ավստրիայում, որը այդ ժամանակ եղել է Նացիստական Գերմանիայի կազմում։ Նրա մայրը՝ Ժենևա Քաուֆմանը, (ծննդյամբ Ժիվեր, 1919-2000), եղել է ֆրանսուհի, նրա հայրը՝ Յոհանես Քաուֆմանը, սպա է եղել Լյուֆտվաֆեում։ Քաուֆմանը նույնպես ունեցել է չերքեզյան արմատներ։

Հայտնի է դարձել Մյունխենում, որտեղ Բավարիայի պետական օպերայում դարձել է բալերինա։ Դերասանական կարիերան կինոյում սկսել է յոթ տարեկանից՝ 1952 թվականին, բայց հանդիասատեսի ուշադրությունը ներգրավել է երկու տարի հետո «Ռոզա-Ռեսլի» կինոյում։ Նա ստացել է միջազգային ճանաչում «Պոպեիի վերջին օրերը» (1959) և «Քաղաք առանց խղճահարության» (1961) ֆիլմերում հայտնվելուց հետո, դեր որը իրեն մրցանակ է բերել՝ «Ոսկե գլոբուս» մրցանակը, որպես լավագույն սկսնակ դերասանուհի։

1963 թվականին Քաուֆմանը ամուսնացել է ամերիկյան դերասան Թոնի Քերթիսի հետ, որին հանդիպել է «Տարասա Բուլբի»-ի նկարահանումների ժամանակ (1962)։ Ունեցել են երկու աղջիկ՝ Ալեքսանդրիան (ծնվել է 1964 թվականի հուլիսի 19-ին) և Ալլեգրան (ծնվել է 1966 թվականի հուլիսի 11-ին)։ Զույգը բաժանվել է 1968 թվականին, ինչից հետո Քաուֆմանը վերսկսել է իր կարիերան, որը նա դադարեցրել էր ամուսնության ժամանակ։ Քաուֆմանը նորից ամուսնացել է երեք անգամ՝ հեռուստատեսային ռեժիսոր Ահիմ Լենցի հետ (1974-1976), երգիչ և դերասան Ռենո Էկշտեյնի հետ (1979-1982) և նկարազարդող Կլաուս Զեյի հետ (1997-2011)։ Քաուֆմանը խոստովանել է գերմանական հեռուստատեսությանը, որ հարաբերություններ է ունեցել նաև Ուորեն Բիթիի հետ։

Բացի դերասանական կարիերայից, Քաուֆանը իրեն հաջողությամբ դրսևորել է որպես բիզնեսմեն, ստեղծելով դիմահարդարման արտադրանքների իր գիծը, հայտնի է Գերմանիայում։ Նա գրել է մի քանի գիրք գեղեցկության և առողջության մասին, ինչպես նաև երկու ինքնակենսագրություն։ Գերմանական ԶԼՄ-ները հաճախ Քաուֆմանին անավանում էին «Գերմանիայի ամենագեղեցիկ տատիկը»։ Դերասանուհին մահացել է 2017 թվականի մարտի 28-ին՝ Մյունխենում, մահացել է 72 տարեկանում լեյկեմիայի պատճառով։ Թաղված է մոր կողքին՝ Վերնոնում՝ Ֆրանսիայի հյուսիսում։

## Մրցանակներ
* 1962 թվական Ոսկե գլոբուս՝ «Լավագույն դերասանական առաջնաելույթ» («Քաղաք առանց խղճահարության»)

## Ծանոթագրություններ

Կատեգորիա:Ավստրիացի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Ավստրիացի մոդելներ
Կատեգորիա:Գերմանացի գործարարներ
Կատեգորիա:Գերմանացի գրողներ
Կատեգորիա:Գերմանացի դերասաններ
Կատեգորիա:Գերմանացի դերասանուհիներ
Կատեգորիա:Գերմանացի ինքնակենսագիրներ
Կատեգորիա:Գերմանացի կինոդերասաններ
Կատեգորիա:Գերմանացի կինոդերասանուհիներ
Կատեգորիա:Գերմանացի ձեռնարկատերեր
Կատեգորիա:Գերմանացի մոդելներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասանուհիներ
Սավա Գրուիչ

**Սավա Գրուիչ** (, ), սերբ ռազմական և պետական գործիչ, գեներալ, բանակային սպա և գրող, 1887-1906 թվականներին հինգ անգամ զբաղեցրել Է Սերբիայի Թագավորության վարչապետի պաշտոնը երկու տարբեր միապետերի օրոք։

## Կենսագրություն
[thumb|left|192px|<center> <small>Սավա Գրուիչ (Նկարը «[s:ru:ВЭ/ВТ/Սավա Գրուիչ|ВЭС»-ից)]]
thumb|200px|Գեներալ Սավա Գրուիչ, 1912 թվական
Սավա Գրուիչը ծնվել է 1840 թվականի նոյեմբերի 25-ին Սմեդերևի մոտ գտնվող Կոլարի գյուղում ընդամենը տասը տարի անց այն բանից հետո, երբ Սերբիան դարձել է կիսանկախ իշխանություն, երեքուկես դար թուրքական օկուպացիայից հետո։ Կրթությունը ստացել Է Բելգրադի ռազմական ուսումնարանում։ 1861 թվականին ստացել է հրետանու երկրորդ լեյտենանտի կոչում և շուտով ուղարկվել Պրուսիա` հրետանու գործնական ուսումնասիրության համար, որտեղ մնացել է մինչև 1863 թվականը։

Ցանկանալով ստանալ բարձրագույն տեսական հրետանային կրթություն՝ Գրուիչը մտել է ռուսական ծառայության մեջ և 1864 թվականին զորակոչվել է 23-րդ հրետանային բրիգադ։ 1865 թվականին նա ընդունվել է Միխայլովսկի հրետանային ակադեմիա, որն ավարտելով հաջորդ երկու տարիներին աշխատել է Սանկտ Պետերբուրգի զինանոցում։

1870 թվականին Գրուիչը վերադարձել է Սերբիա։ 1873 թվականին նա հեռացվել է սերբական բանակից ռազմական նախարար Ալիմպիչի դեմ մեղադրական հոդվածի համար, սակայն նույն տարում կրկին ծառայության է անցել և սկզբում նշանակվել է Կրագուևացի զինանոցի պետ, ապա նաև հրետանային վարչության պետ։ 1876 թվականին Սավա Դմիտրիի Գրուիչը ստացել է գնդապետի կոչում։

Սերբ-թուրքական պատերազմի ժամանակ նա եղել է գեներալ Չերնյաևի բանակում հրետանու պետը և աչքի է ընկել Վաբինա Գլավայի, Ալեքսինացի և Դելիգրադի մարտերում։

1877 թվականին զինվորական նախարար նշանակված Գրուիչը Սերբական բանակում բավականին նպատակահարմար բարեփոխումներ է կատարել և նրան նոր կազմակերպություն տվել։ 1879 թվականի սկզբին Գրուիչը նշանակվել է գլխավոր հյուպատոս Բուլղարիայում, 1882 թվականին՝ դեսպանորդ Աթենքում, 1887 թվականին ստացել է լիակատար գեներալի կոչում և նշանակվել բանագնաց Սանկտ Պետերբուրգում, սակայն նույն թվականին կրկին դարձել է ռազմական նախարար և Սերբիայի կառավարության ղեկավար։

1891 թվականին Գրուիչը նշանակվել է Պետական խորհրդի նախագահ, 1892 թվականին՝ Կոստանդնուպոլսում դեսպան, 1893 թվականին՝ կրկին նախարար-նախագահ, իսկ 1897 թվականին՝ Ռուսական կայսրության մայրաքաղաք Սանկտ Պետերբուրգում երկրորդ դեսպան։

1899 թվականին Գրուիչը մեղադրվել է Միլան I թագավորի դեմ մահափորձի մեջ, պաշտոնաթող Է եղել և դատարան կանչվել, որին նա, սակայն, չի ներկայացել՝ մնալով արտասահմանում։

1900 թվականին Միլան I-ի անկումից հետո Գրուիչին են վերադարձվել նրա բոլոր իրավունքները, կոչումներն ու պարգևները։

Սավա Գրուիչը մահացել է Բելգրադում 1913 թվականի նոյեմբերի 25-ին։

## Անձնական կյանք
Գրուիչի առաջին կինը մահացել է երիտասարդ տարիքում, և նա կրկին է ամուսնացել 1867 թվականին Միլիցա Ռադովանովիչի հետ։ Նրանք ունեցել են չորս երեխա՝ երկու որդի (Բորիսլավն ու Ալեքսանդրը) և երկու դուստր (Մարիան ու Օլգան)։

## Տես նաև
* Գրուիչների ընտանիքը (սերբերեն)

## Ծանոթագրություններ

## Արտաքին հղումներ
* 

Կատեգորիա:Սերբ գեներալներ
Կատեգորիա:Սերբիայի վարչապետներ
Կատեգորիա:Սերբ դիվանագետներ
Կատեգորիա:Սերբիայի քաղաքական գործիչներ
Կատեգորիա:Սերբ պատմաբաններ
Կատեգորիա:Սերբ գրողներ
Գրետա Վարդանյան

**Գրետա Վարդանյան** (), հայ ծանրամարտիկ, բազկամարտիկ և լեռնադահուկորդ։ Նա չորս անգամ Հայաստանը ներկայացրել է պարաօլիմպիկ խաղերում, մեկ անգամ ձմեռային և երեք անգամ՝ ամառային։ Վարդանյանը ամառային բոլոր խաղերի բացմանը եղել է Հայաստանի պատվիրակության դրոշակակիրը։

## Վաղ կյանք
Գրետա Վարդանյանը ծնվել է 1986 թվականի փետրվարի 20-ին։ Երկու տարեկան հասակում, 1988 թվականի Սպիտակի երկրաշարժի ժամանակ, կորցրել է ծնողներին և եղբայրներին, իսկ ինքը դարձել է հաշմանդամ։ Մի շարք վիրահատությունների արդյունքում անդամահատվել են նրա երկու ոտքերը։

## Սպորտային կարիերա
### Լեռնադահուկային սպորտ
Վարդանյանը սպորտով է զբաղվել 1993 թվականից, սկզբնական շրջանում՝ լեռնային դահուկավազքով։ 2002 - 2005 թվականներին նա մրցումների է մասնակցել ԱՄՆ-ում։ 2006 թվականի Թուրինի ձմեռային պարաօլիմպիկ խաղերում նա Հայաստանը ներկայացնող երկու մարզիկներից մեկն էր։ Վարդանյանը մասնակցել է լեռնադահուկային սպորտի կանանց մեծ մրցավազքին՝ ավարտելով 11-րդ հորիզոնականում ընդհանուր 3:43.29 ժամանակում։

### Ծանրամարտ
Նա ծանրամարտում պրոֆեսիոնալ կերպով սկսել է մրցել 2005 թվականին, իսկ երկու տարի անց մասնակցեց իր առաջին միջազգային մրցմանը, երբ Հունաստանում կայացած Եվրոպայի բաց առաջնությունում նա իր քաշային կարգում զբաղեցրեց երկրորդ տեղը և նվաճեց արծաթե մեդալ։ Նրա առաջին ամառային պարաօլիմպիկ խաղերը տեղի ունեցան 2008 թվականին, Չինաստանի մայրաքաղաք Պեկինում։ Միջոցառման բացման ժամանակ նա Հայաստանի պատվիրակության դրոշակակիրն էր։ Վարդանյանը 3 փորձից 80 կգ-ը չբարձրացրեց և տեղ չզբաղեցրեց 48 կգ քաշայինների կարգում։

2012 թվականին նա լողորդ Մագա Հովակիմյանի հետ միասին Լոնդոնի ամառային պարալիմպիկ խաղերին ներկայացնում էր Հայաստանի կանանց թիմը։ Երկրորդ անգամ բացման արարողության ժամանակ ազգերի շքերթում նա ընտրվեց որպես Հայաստանի դրոշակակիր։ Վարդանյանը մրցելույթն ավարտեց մրցանակային տեղերից դուրս՝ 48 կգ քաշայինների պայքարում բարձրացնելով 82 կգ։

Վարդանյանը Հայաստանը ներկայացրեց նաև 2016 թվականի Ռիո դե Ժանեյրոյի ամառային պարալիմպիկ խաղերում։ Այս անգամ էլ էր նա Հայաստանի դրոշակակիրը։ Իր քաշային կարգում նա մրցելույթն ավարտեց հինգերորդ հորիզոնականում՝ երեք փորձից բարձրացնելով առավելագույնը 96 կգ։

Վարդանյանը 2017 թվականին Հունգարիայի Էգեր քաղաքում կայացած պարա փաուերլիֆթինգի աշխարհի առաջնությունում զբաղեցրեց երկրորդ հորիզոնականը։ 55 կգ քաշայինների կարգում նա բարձրացրեց 85 կգ՝ զիջելով միայն չիլիացի Կամիլա Կամպոսին (92 կգ)։

Գրետա Վարդանյանը 2022 թվականի դեկտեմբերին Դուբայում անցկացվող պարածանրամարտի (պարափաուերլիֆթինգ) աշխարհի գավաթի առաջնությունում 55 կգ քաշային կարգում հաջողությամբ ավարտել է բոլոր երեք փորձերը՝ բարձրացնելով 85, 90 և 93 կգ քաշային ծանրաձողերը և նվաճել չեմպիոնի կոչումը։ Նա ոսկե մեդալ է նվաճել նաև բարձրացրած քաշերի գումարային հաշվարկում։

## Անձնական կյանք
Վարդանյանն ամուսնացած է, ունի մեկ դուստր։ Նա ընտանիքի հետ ապրում է Շիրակի մարզի Գյումրի քաղաքում։ Նա մասնագիտությամբ նաև հոգեբան է, սովորել է Հայաստանի պետական մանկավարժական համալսարանում։

## Ծանոթագրություններ

Կատեգորիա:1986 ծնունդներ
Կատեգորիա:Ապրող անձինք
Կատեգորիա:Գյումրեցիներ
Կատեգորիա:Հայ ծանրամարտուհիներ
Կարմրակատարներ

**Կարմրակատարներ** (), թռչնատեսակ սերինոսազգիների ընտանիքից (*Fringillidae*)։

Կարմրակատարները բնակվում են բաց տարածքներում և անտառեզրերին։ Որպես կանոն՝ կարմրակատարը չվող թռչուն չէ։

## Արտաքին տեսք
Նրանք ունեն ամուր կազմվածք, գլուխը կլոր է, պարանոցը՝ կարճ։ Փետուրները խիտ են՝ տարբեր երանգներով։ Արևադարձային որոշ  տեսակների գլխին փոմփոլիկ կա։ Թևերը միջին երկարության են։ Երկար, կոնաձև կտուցի շուրջը կա կարմիր լայն «դիմակ», որի գույնը տարբերվում է գլխի գագաթից։  Նրա մեջքն ու կրծքավանդակը միագույն են՝ մոխրագույն՝ գորշ դարչնավուն երանգով։

## Ապրելակերպ
Կարմրակատար թռչունների մեծ մասը բնակվում է ծառերի և թփերի վրա։ Բները կառուցում են փոքր ծառերի կենտրոնում։

## Որոշ տեսակներ
* Սպիտակահեր կարմրակատար (*C. caniceps*)
* Կանեփնուկ (*C. cannabina*)
* Կարմրակատար (*C. carduelis*)
* Կանաչ սերինոս (*C. chloris*)
* Կրակե ազնվասարեկ (*C. cucullata*)
* Լեռնային վշասարեկ (*C. flavirostris*)
* Չինական կանաչավուն (*C. sinica*)
* Ազնվասարեկ (*C. spinus*)
* Ամերիկական ազնվասարեկ (*C. tristis*)
* Դեղներես ազնվասարեկ (*C. yarrellii*)
* Սոսենու ազնվասարեկ (*C. pinus*)
* Սևահեր ազնվասարեկ (*C. magellanica*)
* Սև ազնվասարեկ (*C. atrata*)
* Մորուքավոր ազնվասարեկ (*C. barbata*)
* Սևամաշկ ազնվասարեկ (*C. notata*)

## Ծանոթագրություններ

## Գրականություն
* 

Կատեգորիա:Թռչունների ցեղեր
Կատեգորիա:Թռչուններ
Կատեգորիա:Ճնճղուկանմաններ
Կատեգորիա:Եվրոպայի թռչուններ
Դավուդ Քազիմով

**Դավուդ Մեհդի օկլի Քազիմով** (, ), Ադրբեջանի գեղարվեստի դպրոցի ներկայացուցիչներից մեկը, Ադրբեջանական ԽՍՀ վաստակավոր նկարիչ, Ադրբեջանի Հանրապետության ժողովրդական նկարիչ։

## Կենսագրություն
Դավուդ Քազիմովը ծնվել է 1926 թվականին Բաքվում։ 1945 թվականին նա ավարտել է Ադրբեջանի պետական գեղարվեստի դպրոցը։ 1947 թվականից նա եղել է հանրապետական և համամիութենական ցուցահանդեսների կանոնավոր մասնակից։

Աշխատանքային թեման նկարչի ստեղծագործության հիմնական տեղերից մեկն է գրավում։ Հետագա տարիներին Ադրբեջանի տարբեր շրջաններում ապրող մարդկանց կենսակերպը, ավանդույթները, ազգագրական նրբությունները, ազգային գունագեղ տարազները դարձել են նկարչի նոր թեմաները։ Դավուդ Քազիմովը հայտնի է նաև որպես Ադրբեջանի կերպարվեստի գրաֆիկայի վարպետ։ Նա հիմնականում աշխատել է գրքերի նկարազարդման հետ։ Նրա նկարազարդումների թվում կան Ջալիլ Մամեդկուլիզադեի և Ջաֆար Ջաբբարլու պատմվածքների համար նկարված նկարները։ Նկարիչը այցելել է Բուլղարիա 1979 թվականին, իսկ Իսպանիա `1980 թվականի վերջին։ Այդ երկրներում կազմակերպվել են նկարչի աշխատանքների ցուցահանդեսներ։

Նկարչի աշխատանքները ցուցադրվել են Գերմանիայում, Չեխոսլովակիայում, Իտալիայում, Իրաքում, Թուրքիայում և այլ երկրներում։

Ներկայումս նկարչի մի շարք աշխատանքները ցուցադրվում են Ադրբեջանի արվեստի ազգային թանգարանում, Ադրբեջանի պատմության թանգարանում և Նիզամի Գյանջևիի անվան ադրբեջանական գրականության թանգարանում։

Պրոֆեսոր Դավուդ Քազիմովը աշխատել է նաև որպես Ադրբեջանի պետական արվեստի ակադեմիայի ուսուցիչ։ 1992 թվականի մարտի 4-ին նրան շնորհվել է «Ադրբեջանի Հանրապետության ժողովրդական նկարիչ» պատվավոր կոչում։

Դավուդ Քազիմովը մահացել է 2015 թվականի փետրվարի 14-ին։

## Ծանոթագրություններ

Կատեգորիա:Ադրբեջանցի նկարիչներ
Սերգեյ Ֆիլիպենկով

**Սերգեյ Ալեքսանդրովիչ Ֆիլիպենկով** (, ), ռուս ֆուտբոլիստ, կիսապաշտպան։

## Կարիերա
### Ակումբային
Հայտնի է Սմոլենսկի «Կրիստալում» և Մոսկվայի ԲԿՄԱ-ում ունեցած ելույթներով, որի կազմում երկու անգամ դարձել է Ռուսաստանի առաջնության մրցանակակիր։ Ռուսաստանի Բարձրագույն խմբում հանդես է եկել միայն ԲԿՄԱ-ի կազմում, մասնակցել է 100 հանդիպման, խփել է 17 գնդակ։ 2007 թվականին լքել է Ռուսաստանի առաջին դիվիզիոնում հանդես եկող Բրյանսկի «Դինամոն»՝ մարզիչների բարձրագույն դպրոց ընդունվելու կապակցությամբ։ Սպասվում էր, որ նա կավարտի կարիերան։ Սակայն 2008 թվականի մրցաշրջանը Ֆիլիպենկովն սկսել է Լիպեցկի «Մետալուրգի» (երկրորդ դիվիզիոն, «Կենտրոն» տարածաշրջան) կազմում՝ որպես ֆուտբոլիստ և ավագ։ Մրցաշրջանի արդյունքներով «Մետալուրգը» դարձել է իր տարածաշրջանի հաղթող և դուրս եկել առաջին դիվիզիոն։ 2009 թվականի սկզբին մասնակցել է «Մետալուրգի» միջսեզոնային հավաքներին, սակայն արդյունքում որոշել է շարունակել կարիերան հարազատ Սմոլենսկում՝ հանդես գալով որպես խաղացող մարզիչ «Դնեպր» ակումբում (նախկին «Սմոլենսկ» ՖԱ)։ 2010 թվականի նոյեմբերին ավարտել է կարիերան։

### Հավաքականում
Ռուսաստանի հավաքականի կազմում մասնակցել է մեկ խաղի։ Դա եղել է 1998 թվականի նոյեմբերի 18-ին անցկացված ընկերական խաղը Բրազիլիայի հետ, որտեղ Ռուսաստանը հաղթել է 5։1 հաշվով։

## Մահ
Մահացել է 2015 թվականի հոկտեմբերի 15-ին՝ Պենզայի «Զենիթի» և «Պենզգորստրոյզակազչիկ» ընկերության վետերանների ընկերական հանդիպման ժամանակ։ Բժիշկները որպես մահվան նախնական պատճառ նշել են ինֆարկտը։ Թաղված է Սմոլենսկում։

## Ձեռքբերումներ
* Ռուսաստանի առաջնության արծաթե մեդալակիր – 1998
* Ռուսաստանի առաջնության բրոնզե մեդալակիր – 1999
* Ռուսաստանի գավաթի խաղարկության եզրափակչի մասնակից – 1999/2000
* Ռուսաստանի գավաթի խաղարկության կիսաեզրափակչի մասնակից – 1998/99, 2006/07

## Ծանոթագրություններ

## Արտաքին հղումներ
* 
* 

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Սրտամկանի ինֆարկտից մահացածներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Նաիր Թիկնիզյան

**Նաիր Հովհաննեսի Թիկնիզյան** (), հայ պրոֆեսիոնալ ֆուտբոլիստ Լոկոմոտիվի և Հայաստանի ազգային հավաքականի պաշտպան։

## Կարիերա
### Ակումբ
Թիկնիզյանը ֆուտբոլով սկսել է զբաղվել 6 տարեկան հասակում՝ Սանկտ Պետերբուրգի «Ֆակել» ակումբում։ 8 տարեկանում տեղափոխվել է Կոլոմյագի։ 1,5 տարի անց նա տեղափոխվեց «Լոկոմոտիվ», որտեղ խաղաց մինչև 14 տարեկանը, որից հետո տեղափոխվեց Մոսկվայի ԲԿՄԱ ակումբ։ ՈՒԵՖԱ-ի երիտասարդական լիգայում 2016/17 - 2018/19 մրցաշրջաններում անցկացրել է 17 հանդիպում։

Նա իր նորամուտը ԿՄԱ-ի հիմնական կազմում նշել է 2017 թվականի սեպտեմբերի 20-ին՝ փոխարինման դուրս գալով Ռուսաստանի գավաթի խաղարկության Ավանգարդ Կուրսկի դեմ խաղի 69-րդ րոպեին (0:1)։ 2019 թվականի օգոստոսի 25-ին նա իր նորամուտը նշեց Ռուսաստանի առաջնությունում՝ փոխարինման դուրս գալով «Ախմատ» -ի դեմ տնային խաղի 89-րդ րոպեին (3:0)։

2020 թվականի հունվարին նա վարձավճարով տեղափոխվեց «Ավանգարդ»։

2020 թվականի սեպտեմբերի 11-ին նա նոր պայմանագիր ստորագրեց, որն ուժի մեջ է մինչև 2024/25 մրցաշրջանի ավարտը։

2020 թվականի հոկտեմբերի 22-ին նա իր նորամուտը նշեց եվրոպական մրցումներում։ Եվրոպա լիգայի 2020/21 խաղարկության խմբային փուլի 1-ին տուրի ավստրիական Վոլֆսբերգի դեմ խաղում Թիկնիզյանը ԲԿՄԱ-ի մեկնարկային կազմում էր (1։ 1)։

2021 թվականի մարտի 13-ին նա խփեց ԲԿՄԱ-ում իր առաջին գոլը Տուլայի «Արսենալի» դեմ խաղում (1։ 2)։

### Ազգային հավաքականում
2020 թվականի հոկտեմբերին Էստոնիայի ազգային հավաքականի դեմ Եվրոպայի 2021 թվականի առաջնության ընտրական խաղում նա իր նորամուտը նշեց Ռուսաստանի երիտասարդական հավաքականի կազմում։ 2021 թվականի մարտի 25-ին նա իր առաջին գոլը խփեց երիտասարդական հավաքականում՝  Եվրոպայի 2021 թվականի առաջնության խաղում գրավելով Իսլանդիայի ընտրանու դարպասը (4:1)։

## Նվաճումներ
### Ակումբային

; ԲԿՄԱ (Մոսկվա)

* Ռուսաստանի Սուպերգավաթակիր՝ 2018 թ

## Ծանոթագրություններ

## Արտաքին հղումներ

* Անձնագիր ԲԿՄԱ-ի պաշտոնական կայքում

Կատեգորիա:1999 ծնունդներ
Կատեգորիա:Ապրող անձինք
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Մայիսի 12 ծնունդներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սանկտ Պետերբուրգ քաղաքում ծնվածներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Թմբկահարի ճակատագիրը (ֆիլմ, 1955)

**«Թմբկահարի ճակատագիրը»** (), խորհրդային գեղարվեստական ֆիլմ, Արկադի Գայդարի համանուն վիպակի էկրանավորումը։

## Սյուժե
Ֆիլմի գործողությունները տեղի են ունենում ԽՍՀՄ-ում 1930-ական թվականներին։ Պիոներ Սերյոժան՝ գաղտնի փաստաթղթերի կորստի համար ձերբակալված ինժեներ Բատաշովի որդին, պատահաբար դառնում է որպես հորեղբայր ներկայացրած լրտեսի օգնականը։ Բայց տղան, վտանգելով կյանքը և ցուցաբերելով զգոնություն, բացահայտում 
է թշնամիներին և ցանկանում է նրանց հանձնել չեկիստների։ Փորձելով թշնամիներին թույլ չտալ փախչել՝ Սերյոժան վիրավորվում է։

## Դերերում
* Դանիիլ Սագալ – *ինժեներ Պյոտր Ալեքսանդրովիչ Բատաշով
* Սերյոժա Յասինսկի – *Սերյոժա, Բատաշովի որդին
* Ալլա Լարիոնովա – *Վալենտինա, Սերյոժայի խորթ մայրը
* [[Անդրեյ Աբրիկոսով]] – *Նիկոլայ Պոլովցև, պաշտպանական գործարանի տնօրեն
* Վիկտոր Խոխրյակով – *«Վասյա հորեղբայր», լրտես
* Կլավդիա Պոլովիկովա – *պառավ կին, Կիևի մանկապարտեզի տնտեսվար
* Ալեքսանդր Լեբեդև – *Յուրկա Կովյակին, բակային խուլիգան
* Վասիլի Կրասնոշչյոկով – *«Կրյուչկոնոսի», գող
* Լեոնիդ Պիրոգով – *«ծերունին Յակով», ավազակ
* Նիկոլայ Տիմոֆեև – *ինժեներ Գրաչկովսկի
* Բորյա Բուրլյաև – *Սլավկա, Գրաչկովսկու որդին

Մյուս դերասանները նշված են որպես էպիզոդիկ դերերի կատարողներ․
* Գեորգի Միլյար – *Նիկոլյա, մանկապարտեզի դռնապան, պառավի որդին
* Լև Պոտյոմկին – *հնավաճառ
* Լև Լոբով – *Վիկտոր Բելյաև, Վալենտինայի «նոր ամուսինը»
* Ալեքսանդր Լուկյանով – *ՆԳԺԿ ստորաբաժանման պետ
* Ալեքսեյ Դոբրոնրավով – *դռնապան
* Միխայիլ Գլուզսկի – *ոստիկանության աշխատակից
* Վալյա Ռոգաչովա – *Նինա, Պոլովցևի դուստրը

Լուսագրերում նշված չեն․
* Վալենտինա Տելեգինա – *մորաքույր Տանյա, հավաքարար*
* Նիկոլայ Նիկիտիչ – *ծերունի կրպակի մոտ*
* Վերա Պետրովա – *ջոկատավար*

## Նկարահանող խումբ
* Սցենարի հեղինակ՝ Լիա Սոլոմյանսկայա
* Բեմադրող նկարիչ՝ Վիկտոր Էյսիմոնտ
* Օպերատոր՝ Բորիս Մոնաստիրսկի
** Օպերատորի օգնականներ՝ Իննա Զարաֆյան, Ա․ Նիկոլաև
* Նկարիչ՝ Ալեքսանդր Դիխտյար
** Նկարչի օգնական՝ Ս․ Սերեբրյաննիկով
* Կոմպոզիտոր՝ Լև Շվարց
* Հնչյունային օպերատոր՝ Ն․ Պիսարև
* Ռեժիսոր՝ Մարիա Ֆեոդորովա
* Ռեժիսորի օգնական՝ Ի․ Սաֆարովա
* Մոնտաժող՝ Ռ. Շոր
* Համակցված նկարահանումներ․ օպերատոր՝ Վերա Շոլինա, նկարիչ՝ Ա․ Կռիլով
* Երգերի տեքստի հեղինակ՝ Յակով Ակիմ
* Խմբագիր՝ Սեմյոն Կլեբանով
* Հագուստների նկարիչ՝ Էլզա Ռապոպորտ
* Հագուստների նկարչի օգնական՝ Մարիամ Բիխովսկայա
* Գրիմարար՝ Կ․ Կուպերշմիդտ
* Տնօրեն՝ Վ. Չայկա
* Դիրիժոր՝ Գրիգորի Գամբուրգ

## Ծանոթագրություններ

## Արտաքին հղումներ
* «Бесы в судьбе барабанщика» Георгий Хазагеров, доктор филологических наук, профессор
* «Код Гайдара: автопортрет в багровых тонах» Сергей Цыркун в журнале «Искусство кино»

Կատեգորիա:1950-ականների ռուսերեն ֆիլմեր
Կատեգորիա:1955 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1950-ականների խորհրդային ֆիլմեր
Կոդեքս (հեռուստասերիալ)

«**Կոդեքս**» (), դրամա ժանրի ամերիկյան հեռուստասերիալ, որը սկսել է հեռարձակվել 2019 թվականի ապրիլի 9-ից «CBS» հեռուստաալիքով։

2019 թվականի հուլիսի 24-ին՝ առաջին եթերաշրջանի հեռարձակումից հետո, «CBS» հեռուստաընկերությունը դադարեցրել է հեռուստասերիալի հեռարձակումը։

## Սյուժե
Ֆիլմը ռազմական իրավաբանների մասնագիտական և անձնական կյանքի մասին է։ Մինչդեռ «Ծովային կատուները» պաշտպանում են շարքային քաղաքացիների կյանքը, ռազմական իրավաբանները պաշտպանում են «Ծովային կատուների» և ԱՄՆ բանակի այլ ներկայացուցիչների շահերը։

## Դերերում
* Լյուկ Միտչել՝ կապիտան Ջոն «Էյբ» Աբրահամ, ծովային հետևակի նախկին սպա։ Նա վիրավորվել Է Աֆղանստանում ծառայության ժամանակ և փաստաբան է դարձել այն բանից հետո, երբ նրան բժշկական ցուցումներով ծառայության համար ոչ պիտանի են ճանաչել։
* Դանա Դիլեյնի՝ գնդապետ (հետագայում բրիգադի գեներալ) Գլեն Թերբնուլ, որը վերահսկում է փաստաբաններին և օգնում նրանց կողմնորոշվել քաղաքականության և շրջակա իրավական համակարգի մեջ։
* Աննա Վուդ՝ կապիտան Մայա Դոբինս
* Ատո Էսանդա՝ մայոր Թրեյ Ֆերի
* Րաֆֆի Բարսումյան՝ ենթասպա Ռամի Ախմադի
* Ֆիլիպա Սու՝ լեյտենանտ Հարփեր Լի

## Սերիաների ցանկ

## Քննադատների արձագանք
Հեռուստասերիալն արժանացել է կինոքննադատների միջին արձագանքին։ «Rotten Tomatoes» կայքում ֆիլմն ունի 36% վարկանիշ՝ հիմնված 10-ից 6,5 միջին միավորով 11 գրախոսության վրա։ «Metacritic» կայքում ֆիլմն ունի 100-ից 56 գնահատական՝ հիմնված 5 գրախոսության վրա, որոնք համապատասխանում են «խառը կամ միջին ակնարկներ» կարգավիճակին։

## Ծանոթագրություններ

Կատեգորիա:2019 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:2010-ականների ամերիկյան դրամա հեռուստասերիալներ
Հայկ Ղուլյան

**Հայկ Բաղդասարի Ղուլյան** (մայիսի 8, 2001, Շեխեր, ԼՂՀ - հոկտեմբերի 4, 2020, Մեխակավան), Արցախյան երկրորդ պատերազմի ազատամարտիկ։

## Կենսագրություն
Ծնվել է 2001 թվականի մայիսի 8-ին Արցախի Հանրապետության Մարտունու շրջանի Շեխեր գյուղում։

2006-2018 թվականներին․ սովորել է Շեխերի միջնակարգ դպրոցում։

2018 թվականին ընդունվել է Երևանի պետական համալսարանի «Միջազգային հարաբերություններ» ֆակուլտետի «Միջազգային հարաբերություններ» բաժինը։

Հայկը փայլուն արդյունքներ է գրանցել դպրոցականների առարկայական օլիմպիադաներում։ Տիրապետում էր հայերենին, ռուսերենին և անգլերենին։

## Զինվորական ծառայություն
2019 թվականին զորակոչվել է Արցախի ՊԲ, որպես ժամկետային զինծառայող։ Ծառայության է անցել նախ Մեխակավանում, ապա Զինավանում։

Զոհվել է 2020 թվականի հոկտեմբերի 4-ին Մեխակավանում բեկորային վնասվածքից։

## Տես նաև
* Արցախյան երկրորդ պատերազմ
* Արցախյան երկրորդ պատերազմի մարտական ծառայության մեդալակիրների ցանկ

## Ծանոթագրություններ

## Արտաքին հղումներ
* Հերոսացած համալսարանականների պատկերասրահ ԵՊՀ 6-րդ հարկում։
* Ձեզ բացակա չենք դնի
Քո ձեռքերում կյանքն է

**«Քո ձեռքերում է կյանքը»** (), խորհրդային գեղարվեստական ֆիլմը, որը նկարահանել է ռեժիսոր Նիկոլայ Ռոզանցևը Արկադի Սախնինի «Պատերազմի արձագանքը» () ակնարկի հիման վրա։ Ֆիլմը պատմում է խորհրդային սակրավորների սխրանքի մասին։

## Սյուժե
Ֆիլմի հիմքում դրված են 1957 թվականին Կուրսկում տեղի ունեցած իրական իրադարձությունները (ակնարկում՝ Էնսկ)։ Հայրենական մեծ պատերազմից 15 տարի անց սակրավորները պետք է ականազերծեն քաղաքը լքած գերմանացիների թողած զինամթերքի պահեստը։ Պայթյունի սպառնալիքի տակ է գտնվում նման դժվարությամբ նորից վերակառուցված քաղաքը…

## Դերերում
* Օլեգ Ստրիժենով – *կապիտան Դուդին (այդ դերի համար և Օ. Ստրիժենովի «Պիկովայա տիկին» օպերայում Գերմանի դերի համար առաջադրվել է [[Լենինյան մրցանակ]]ի)
* [[Իոսիֆ Կուտյանսկի]] – *Պավել Ստեպանովիչ
* Վիկտոր Չեկմարյով – *գնդապետ
* [[Անատոլի Յուշկո]] – *Մոժարով
* Կլարա Լուչկո – *Նաստյա Իվլևա
* [[Մարինա Ստրիժենովա]] – *Պոլինա, կապիտան Դուդինի կինը
* Ելենա Կոռնիլովա – *Կատյա
* [[Ռեզո Չխեիձե]] – *Պայչաձե
* Իգոր Եֆիմով – *Բաննիկ
* [[Ալեքսանդր Աֆանասև]] – *Անուլին
* Սվետլանա Մազովեցկայա – *գործարանի աշխատող
* [[Տուլկուն Տաջիև]] – *Հասանով
* Իննա Ֆյոդորովան – *Նաստյայի հարևանուհին
* [[Առնոլդ Կուրբատով]] – *Վանին

Էպիզոդներում՝
* Անատոլի Ալեքսեև, Լյուդմիլա Գլազովա, Լյուբով Մալինովսկայա, Վիկտոր Բիրցև, Ստեպան Կռիլով
* Ալեքսանդր Լարիկով, Բորիս Մուրավյով, Գենադի Նիլով, Նիկոլայ Պենկով, Գալինա Տեպլինսկայա
* Թամարա Տիմոֆեևա, Արկադի Տրուսով, Օլեգ Խրոմենկով, Ադոլֆ Շեստակով, Նիկոլայ Բաժենով

## Նկարահանող խումբ
* Բեմադրող ռեժիսոր՝ Նիկոլայ Ռոզանցև
* Սցենարի հեղինակներ՝ Լեոնիդ Ագրանովիչ, Արկադի Սախնին 
* Ռեժիսոր՝ Ն. Ռուսանովա
* Բեմադրող օպերատոր՝ Կոնստանտին Ռիժով
* Օպերատոր՝ Լ. Ալեքսանդրով
* Բեմադրող նկարիչ՝ Բորիս Բուրմիստրով
* Կոմպոզիտոր՝ Օլեգ Կարավայչուկ
* Հնչյունային օպերատոր՝ Գրիգորի Էլբերտ
* Երգի տեքստի հեղինակ՝ Ս. Բելիկովա
* Խմբագիր՝ Ա. Վիտոլ
* Տնօրեն՝ Պ. Բորիսովա

## Հետաքրքիր փաստեր
* Նույն սյուժեով, նույն 1958 թվականին ռեժիսորներ Ալեքսանդր Գորդոնը և Անդրեյ Տարկովսկին նկարահանել են «Այսօր պաշտոնանկություններ չեն լինի» () ֆիլմը։

## Տեխնիկական տվյալներ
* Սև-սպիտակ, տևողությունը՝ 91 րոպե։

## Ծանոթագրություններ

## Արտաքին հղումներ
* Запорожье на кончике пера » Запорожье на видео и в кино › "В твоих руках жизнь"

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսական դրամա ֆիլմեր
Կատեգորիա:1950-ականների խորհրդային ֆիլմեր
Կատեգորիա:Խորհրդային դրամա ֆիլմեր
Կատեգորիա:1958 դրամա ֆիլմեր
Օսատ

thumb|Օսատը Բոսնիա և Հերցեգովինայի քարտեզում
**Օսատ** (), Բոսնիա և Հերցեգովինայի աշխարհագրական մարզ, որը գտնվում է Պոդրինյեի կենտրոնական մասում (Դրինայի ձախ ափին)՝ Վիշեգրադ և Սրեբրենիցա քաղաքների միջև։ Ներառում է Սերբական Հանրապետության Բրատունաց և Սրեբրենիցա համայնքների որոշ հատվածներ և Բիրաչ շրջանը։

Ըստ Վասիլի Ստեֆանովիչի` 1860 թվականին կատարած մարդահամարի տվյալների, Օսատի շրջանում էին Բլաժիևիչի, Բոլևիչի, Բոժիչի, Բույակովիչի, Ցրվիցա, Յակետիչի, Կարինա, Կալիմանիչի, Կոստոլոմցի, Կռնիչի, Մլեչվա, Մոշիչի, Օսատիցա, Պետրիչա, Պոստոլե, Պրիբոդոլ-Սրպսկի, Պրիբոդոլ-Տուրսկի, Դառոշևիչի, Ռատկովիչի, Ստանատովիչի, Տեգարե, Տոպլիցա, Վրանեշևիչի, Վուցարե, Ժաբոկվիցա-Սրպսկա, Ժաբոկվիցա-Տուրսկա, Ժլիեբաց գյուղերը։

## Պատմություն
Միջնադարում Օսատը հայտնի էր որպես ժուպանություն՝ Սերբական բռնապետության (1402-1459) կազմում։ 1459 թվականին Օսատը գրավվել է Օսմանյան կայսրության կողմից և մտել Զվորնիկի Սանջակի կազմ։

1804-1813 թվականներին, սերբական առաջին ապստամբության ժամանակ, Ցրվիցայից Կարա-Մարկո Վասիչի զորքերը որոշ ժամանակով ազատագրեցին Օսատը։ Ապստամբության սկզբում միտրոպոլիտ (ուղղափառ եկեղեցում եպիսկոպոսի բարձրագույն աստիճանը) Հաջի-Մելենթի Ստևանովիչը հանդիպեց Վասիչի հետ։ Դրինայի մոտ մարտերից հետո 1804 թվականին Վասիչը դիմեց Կարագեորգիիի օգնությանը՝ խնդրելով զորքեր տրամադրել Օսատինն ազատագրելու համար։ Լազար Մութապը գահընկեց արվեց, իսկ շրջանը գտնվում էր ապստամբների վերահսկողության տակ։ 1808 թվականին օսմանները գրավեցին Օսատը՝ ապստամբներին ստիպելով հանձնվել. նրանք 1813 թվականին վայր դրեցին զենքերնը և դուրս եկան տարածաշրջանից։ Միջպատերազմյան տարիներին այստեղ ապրում էին ուղղափառ և մուսուլման խառը բնակչություն. ուղղափառ տղամարդիկ աշխատում էին որպես շինարար Բոսնիայում և Սերբիայում։ Նրանք իրենց հարևաններից տարբերվում էին իրենց հատուկ ժողովրդական հագուստներով և որոշ սովորույթներով։

## Ծանոթագրություններ

## Գրականություն
* 

## Արտաքին հղումներ
*

Կատեգորիա:Սերբական Հանրապետության համայնքներ
Կատեգորիա:Սերբական Հանրապետություն
Ուգլևիկի ջերմաէլեկտրակայան

**Ուգլևիկի ջերմաէլեկտրակայան** (; ; ), ածխով աշխատող էլեկտրակայան Բոսնիա և Հերցեգովինայի Սերբական Հանրապետության Ուգլևիկ քաղաքում։ Այն Rudnik i termoelektrana Ugljevik (RiTE Ugljevik) էլեկտրաէներգիա արտադրող կազմակերպության մասն է կազմում, որը Elektroprivreda Republike Srpske-ի դուստր ձեռնարկությունն է։

## Պատմություն
Ուգլևիկը 1899 թվականից ի վեր ածխի արդյունահանման շրջան է համարվում։ Ածխով աշխատող այս էլեկտրակայանի շինարարությունը սկսվել է 1976 թվականին։ Առաջին և միակ էներգաբլոկը շահագործման է հանձնվել 1985 թվականին։ Նոր արտադրության գործարկմանը զուգահեռ, Ուգլևիկի հին հանքը փակվել է, որի փոխարեն ստեղծվել է նոր հանքավայր և RiTE Ugljevik ընկերությունը՝ իրագործելով և՛ ածխի արդյունահանում, և՛ էլեկտրաէներգիայի արտադրություն։

Համաձայն ջէկի նախնական ուրվագծի նախատեսվում էր կառուցել ամենաքիչը չորս էներգաբլոկ` յուրաքանչյուրը 300 ՄՎտ հզորությամբ։ Երկրորդ բլոկի շինարարությունը սկսվել է 1985 թվականին, սակայն դադարեցվել է Բոսնիական պատերազմի հետևանքով։ Էլեկտրակայանի գործունեության ժամանակավորապես դադարը տևել է շուրջ 3 տարի՝ 1992 թվականի ապրիլից մինչև 1995 թվականի նոյեմբեր, բայց սարքավորումները պահպանվել են։

Գործարկման ժամանակ էներգաբլոկը չի հասել իր նախատեսված հզորությանը, և շահագործումը բարդացել է, քանի որ տարին մեկ անգամ ջէկն անջատվում էր ջեռուցման մակերեսների մաքրման համար, իսկ դա երկարատև պրոցես էր։

Պոդոլսկի մեքենաշինական գործարանի «ОАО» և КОТЭС-ի «ЗАО» ռուսական ընկերությունների որոշման համաձայն 2010 թվականին էլեկտրակայանն արդիականացվել է, վերակառուցվել են կաթսայատան սարքավորումները, էներգաբլոկը հասել է իր նախագծված հզորությանը։

## Նկարագիր
Էներգաբլոկում խորհրդային սարքավորումներն են, ներառյալ T-shaped P-64-1 ուղղակի հոսքի կաթսայատունը, որը գործում է K-300-240-1 տուրբինային միավորով և նախատեսված է լիգնիտներ այրելու համար։

Ածուխը բաց եղանակով արդյունահանվում է ջէկին կից տարածք և վերջինիս մատակարարվում հատուկ փոխադրիչի միջոցով։

## Ծանոթագրություններ

## Արտաքին հղումներ

* Official Website
* Another website of RiTE Ugljevik 
* Official website of Ugljevik Municipality
* Ugljevik Info page
* http://www.skyscraperpage.com/cities/?buildingID=54040

## Աղբյուրներ
* Երկրի ամենաբարձր կառույցների ցանկ
* Ամենաբարձր կառույցների ցանկ
* Հարավսլավիայի ամենաբարձր կառույցների ցանկ

Կատեգորիա:Բոսնիա և Հերցեգովինայի տնտեսություն
Կատեգորիա:Սերբիա
Կատեգորիա:Սերբիայի տնտեսություն
Վասիլի Ստեֆանովիչ (եպիսկոպոս)

**Վասիլի Ստեֆանովիչ** (, ), սերբ ուղղափառ եկեղեցու եպիսկոպոս, հայտնի որպես եպիսկոպոս Շումադիա։

## Կենսագրություն
Ծնվել է 1908 թվականի հունիսի 15 (28)-ին Պոդրիյուի մոտակայքում գտնվող Վելիկա Լեշնիցայում՝ առևտրականններ Միլորադ և Կատարինա Ստեֆանովիչների համեստ ընտանիքում։

Նախնական կրթությունը ստացել իր հայրենիքում, հետո վեց տարի` 1925-1931 թվականներին սովորել է Շապցեի գիմնազիայում, 1931 թվականին Սրեմսկի Կառլովցիի Սուրբ Սավայում անցել է սեմինարների կուրս, իսկ 1935 թվականին սովորել է Բելգրադի համալսարանի աստվածաբանական ֆակուլտետում։ Բանատի եպիսկոպոս դոկտոր Ջորջի (Լետիկ) մոտ սովորել է աստվածաբանություն։

1936 թվականի դեկտեմբերի 26-ից Բելգրադի երկրորդ արական գիմնազիայում նա աշխատել է որպես դասախոսներին փոխարինող։ 1939 թվականի փետրվարին հանձնել է պրոֆեսորական քննություն և պրոֆեսորի կարգավիճակում մնացել մինչև եպիսկոպոսից եպիսկոպոս ընտրվելը։

1938 թվականին Մեծ պահքի չորրորդ շաբաթվա ընթացքում Վրդնիկի վանահայր Լեոնտինը (Պավլովիչ) նրան ձեռնադրեց վանահայր։

Նույն թվականին Ավետման ժամանակ նա սարկավագ է ձեռնադրվել Սրեմսկ Սավային (Տրլայխ) փոխարինող եպիսկոպոսի կողմից։

1940 թվականի սեպտեմբերի 1-ին Մորավիչի եպիսկոպոս Արսենի (Բրադվարևիչ) կողմից ձեռնադրվել է որպես վանահայր։

1940 թվականի դեկտեմբերի 11-ին, Սուրբ եպիսկոպոսների խորհրդի արտահերթ նիստում, վանական Վասիլին ընտրվեց Բուդիմլյանսկի եպիսկոպոսին փոխարինող։ Եպիսկոպոս Վասիլին սերբ ուղղափառ եկեղեցու վերջին եպիսկոպոսն էր, որի ընտրությունը հաստատվել է նահանգապետի` երիտասարդ արքա Պետրոս II-ի կողմից։

1941 թվականի հունվարի 26-ին Բելգրադի Մայր տաճարում նա օծվեց եպիսկոպոս։ Արարողությունը կատարեցին Սերբիայի պատրիարք Գաբրիել V-ը, Քիշնևի միտրոպոլիտ Անաստասի Գրիբանովսկին (Ռուսաստանի սահմաններից դուրս գտնվող ուղղափառ եկեղեցիներից մեկի հոգևորական) և եպիսկոպոս Էմիլիան Պիպերկովիչը։

Եպիսկոպոս Վասիլին Երկրորդ համաշխարհային պատերազմի ընթացքում մնաց եպիսկոպոս փոխարինող, հոգ տարավ փախստականների և քահանաների մասին և կատարեց Գաբրիել պատրիարքի կողմից իրեն հանձնված բոլոր մյուս պարտականությունները։

1947 թվականի մայիսի 20-ին նա ընտրվել է Շումադիայի եպիսկոպոս։

1947-1949 թվականներին ժամանակավորապես ղեկավարել է Ժիչյան թեմը։

Վասիլին վախճանվել է 1976 թվականի հոկտեմբերի 23-ին Կրագուևացում։

2016 թվականին լույս է տեսել կենսագրական գիրք նրա մասին։

## Ծանոթագրություններ

## Արտաքին հղումներ
* Блаженопочивши Епископ шумадијски ВАЛЕРИЈАН
* Годишњица упокојења првог Епископа шумадијског Валеријана (1947-1976)

Կատեգորիա:Կրոնական առաջնորդներ այբբենական կարգով
Չժան Յու Սին

**Չժան Յու Սի** (  ), չինացի դերասանուհի, առավել հայտնի է որպես Լին Սինգչենգ «Իմ փոքրիկ արքայադուստր» և Լի Շիայում՝ «Չեմ կարող գրկել քեզ» դրամաներում։

## Կարիերա
Չժան Յու Սին ծնվել է 1991 թվականի հունվարի 30-ին Չինաստանի Գիրին նահանգի Դունհուա քաղաքում։

Ավարտել է Պեկինի նորաձևության տեխնոլոգիայի ինստիտուտը։

2009 թվականին «Ruili Cover Girl» 7-րդ  մրցույթում հաղթելուց հետո ընդգրկվել է զվարճանքի արդյունաբերության ոլորտում և դարձել գովազդային մոդել : Ստաժավորման համար Չժան Յու Սին մեկնել է Տոկիո և մասնակցել նորաձևության իր առաջին ֆոտոսեսիաներից մեկին։

Իր դերասանուհու նորամուտը կայացել է 2013 թվականին «Tang Dynasty Man» ֆանտազիայի ժանրի պատմության դրամայում՝ առցանց վեպի էկրանավորում, որը պատմում է մեր ժամանակակից մի մարդու մասին, որը ընկել է Տանգ դինաստիայի օրոք։

2014 թվականին Չժան Յու Սին նկարահանվել է «Վագրի լեռան գրավումը» մարտաֆիլմում։

«Գարդենիան ծաղկում է» ռոմանտիկ կատակերգական-դրաման, որի դերակատարն է դերասանուհին, մեծ էկրան է բարձրցել է 2015 թվականին։ 2017 թվականին նկարահանվում է «Չեմ կարող գրկել քեզ» ֆանտազիայի ռոմանտիկ սերիալի երկու եթերաշրջանում, «Իմ սիրելի արքայազն» կատակերգական ռոմանտիկ դրամայում և «Մեռիր հիմա» ֆանտաստիկ արկածային սերիալում։

«Խնդրում եմ ինձ թևեր տուր» պատմական դրամայում դերասանուհին խաղացել է 2019 թվականին, որի սյուժեն Լին Ձյոիգե անունով մի աղջկա մասին է, որը պետք է ապացուցի, որ ինքը մեղավոր չէ ոստիկանապետ հոր մահվան մեջ։

## Ծանոթագրություններ

## Արտաքին հղումներ
*Yuxi Zhang

Կատեգորիա:Չինացի դերասաններ
Deja Vu (երգ)

«**Deja Vu**» (փոքրատառերով), ամերիկացի երգչուհի Օլիվիա Ռոդրիգոյի երգը։ Այն թողարկվել է Geffen Records և Interscope Records լեյբլների միջոցով՝ 2021 թվականի ապրիլի 1-ին որպես Ռոդրիգոյի դեբյուտային` «Sour» ստուդիական ալբոմի երկրորդ սինգլ։ Երգի մասին հայտարարվել է երգչուհու պաշտոնական կայքում՝ 2021 թվականի մարտի 29-ի։ Այն հանդիսանում է նրա շահույթապես հաջող «Drivers License» դեբյուտային սինգլի շարունակությունը։

## Նախապատմություն և առաջխաղացում
Օլիվիա Ռոդրիգոն պայմանագիր է կնքել Interscope Records լեյբլի դուստր՝ Geffen Records լեյբլի հետ, նախատեսելով թողարկել իր դեբյուտային մինի ալբոմը 2021 թվականին։ Նա գրել է «Drivers License» երգը վերջինիս պրոդյուսեր Դանիել Նիգրոյի հետ համատեղ և թողարկել է որպես դեբյուտային սինգլ 2021 թվականին, որը շահույթային հաջողության է հասել։ Billboard ամսագիրն այն անվանել է Hot 100-ի պատմության առաջատար երգերից մեկը ։

2021 թվականի մարտի վերջին Ռոդրիգոն իր ինստագրամյան էջի հրապարակումները ջնջեց և սկսեց իր սոցիալական ցանցերում երգի թիզերներ հրապարակել։ Մարտի 29-ին նա հաստատեց երգի անվանումը՝ «Deja Vu» և որ այն թողարկվելու է երեք օր անց, ինչպես նաև երկրպագուներին հավաստիացրեց, որ այս հայտարարությունը կապված չէ Ծիծաղի օրվա հետ։ Նույն հրապարակման մեջ նա նաև ներկայացրեց երգի շապիկը։ Երգի մասին հայտարարելուց առաջ Ռոդրիգոն երեք հանելուկային թիզերներ հրապարակեց, որոնցում պատկերված են հալվող պաղպաղակ, ամպեր և օվկիանոսի երկայնքով վարող մեքենա։

## Ձայնագրման մասնակիցներ
Տվյալները «Tidal»-ից
* Օլիվիա Ռոդրիգո՝ վոկալ, հեղինակ
* Դան Նիգրո՝ հեղինակ, արտադրություն, ձայնագրություն
* Ռենդի Մերիլ՝ մասթերինգ
* Միթչ ՄաքՔարթի՝ միքսինգ

## Կոմպոզիցիա
«Deja Vu» երգում Ռոդրիգոն դիմում է նախկին ընկերոջը, որն այժմ այլ հարաբերություններ ունի, և հիշում է, թե ինչպես էին իրենք շրջում Կալիֆոռնիայի ափերով, ուտում ելակի պաղպաղակ, դիտում Glee շոուի կրկնությունները և լսում Բիլլի Ջոելի «Uptown Girl» երգը։

## Արձագանքներ
Երգը դրական արձագանքներ է ստացել երաժշտական մեկնաբաններից և ունեցել է կոմերցիոն հաջողություն։

## Երաժշտական տեսահոլովակ
«Deja Vu»-ի թողարկումից առաջ Ռոդրիգոն հայտնել Է YouTube-ում և MTV ալիքով իր նոր սինգլի պրեմիերայի աիթով ասել է, որ տեսահոլովակը նկարահանել են Մալիբուում։ Տեսահոլովակի ռեժիսորն է դարձել Էլլի Էվիտալը (Alia Vital Tsypin, Գեորգի Ցիպինի դուստր, Սոչիի Օլիմպիական խաղեր-2014-ի սցենարիստ), որն աշխատել է Քեշայի և Ռեյչլ Պլատենի հետ։ Տեսահոլովակում նկարահանվել է 18-ամյա ամերիկացի դերասանուհի Թալիա Ռայդերը (Talia Ryder)։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2021 սինգլներ
Կատեգորիա:Օլիվիա Ռոդրիգոյի երգեր
Միլան Բիշևաց

**Միլան Բիշևաց** (*,* ), սերբ ֆուտբոլիստ, «Սվիֆթ» ակումբի պաշտպան։ Խաղացել է Սերբիայի հավաքականում։

## Կարիերա
### Ակումբային
Նախկինում խաղացել է ԲԱՍԿ, «Բեժանիա» և «Ժելեզնիկ» թիմերում։ 2004 թվականին տեղափոխվել է «Ցրվենա Զվեզդա», որում անցկացրել է 53 խաղ և խփել 9 գոլ։ 2007 թվականից խաղացել է Ֆրանսիայի առաջնությունում. նա նախ խաղացել է «Լանսում», իսկ 2008 թվականից՝ պաշտպանել է «Վալենսիենի» գույները։ Այդ մրցաշրջանում Լիգա 1-ը լքած թիմը սերբ պաշտպանի դիմաց ստացել է 3 միլիոն եվրո։ 2011 թվականից խաղացել է ՊՍԺ-ում։ 2012 թվականին տեղափոխվել է «Օլիմպիկ Լիոն»։

2018 թվականի հուլիսի 30-ին, «Մեցի» հետ պայմանագրի ժամկետի ավարտից հետո, Բիշևացը կարիերան շարունակել է լյուքսեմբուրգյան Ֆ91 Դյուդելանժում։ 2019 թվականից մինչ օրս ընդգրկված է նույն երկրի «Սվիֆթ» ակումբի կազմում։

### Հավաքականում
Սերբիայի և Չեռնոգորիայի պատանեկան հավաքականի կազմում նա դարձել է 2004 թվականի Եվրոպայի երիտասարդական առաջնության արծաթե մեդալակիր։ Դրա շնորհիվ թիմը նվաճել է Աթենքի Օլիմպիական խաղերի ուղեգիր։ Բիշևացն Աթենքում խաղացել է 2-րդ համարի մարզաշապիկով։ Մրցաշարում հավաքականը ձախողվել է՝ խմբում զբաղեցնելով վերջին տեղը։

2006-2014 թվականներին նա հրավիրվել է Սերբիայի ազգային հավաքական։ Իր նորամուտը հավաքականում նշել է 2008 թվականի օգոստոսի 16-ին՝ նրա առաջին պաշտոնական խաղում։ Ընդամենը հավաքականում անցկացրել է 19 խաղ։

## Ծանոթագրություններ

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Իտալիայի լեգեոներ ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Մեցի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վալանսիենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ցրվենա Զվեզդայի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Ռաֆիկ Մեհտիև

**Ռաֆիկ Մահմուդ օկլի Մեհտիև** (, ), Ադրբեջանի ժողովրդական նկարիչ (գրաֆիկական), պրոֆեսոր, Ադրբեջանի գեղարվեստական միության գրաֆիկայի բաժնի նախագահ։

## Կենսագրություն
Ռաֆիկ Մեհտիևը ծնվել է 1933 թվականի հունիսի 10-ին Նախիջևվանի Շահբուզի շրջանում։ Միջնակարգ կրթությունը նա ստացել է Բաքվի թիվ 31 դպրոցում։ 1948-1953 թվականներին սովորել է Ազիմ Ազիմզադեի անվան արվեստի քոլեջում։ 1953-1958 թվականներին սովորել է Սուրիկովի անվան Մոսկվայի արվեստի պետական ինստիտուտի գրաֆիկական ֆակուլտետում։

Իր կարիերան սկսել է որպես ուսուցիչ Ա.Ազիմզադեի անվան արվեստի քոլեջում ( 1962)։ Այնուհետև նա աշխատել է Մ.Ալիևի անվան Արվեստի պետական ինստիտուտում որպես դեկան, Ադրբեջանի արվեստի պետական ակադեմիայում ՛ որպես ուսուցիչ։

Նրան շնորհվել է 1980 թվականին վաստակավոր արտիստի կոչում, 1988 թվականին ՝ դոցենտ, իսկ 1992 թվականին ՝ պրոֆեսոր և ժողովրդական նկարիչ։ Ռաֆիկ Մեհդիևը բազմիցս ընտրվել է Ադրբեջանական ԽՍՀ Գերագույն խորհրդի պատգամավոր։

Նկարիչը մահացել է 2009 թվականին Բաքվում։

## Ծանոթագրություններ
Թերեզա Շտոլց

**Թերեզա Շտոլց** (, ), Ավստրիայի չեխ-իտալացի օպերային երգիչ սոպրանո, 19-րդ դարի երկրորդ կեսի ամենավառ երգչուհիներից մեկը։

## Կենսագրություն և գործունեություն
Թերեզա Շտոլցը եղել է իտալական օպերային դպրոցի աշակերտ, Ռիչի և Լամպերտի ուսանող։ Նա իր նորամուտը նշել է 1857 թվականին Թիֆլիսում իտալական թատերախմբի հետ։ 1863 թվականին նա հաջողությամբ կատարեց Վիլհելմ Տելլ Բոլոնիա օպերայի *Մատիլդայի* մասը։ 1865-1879 թվականներին եղել է Լա Սկալա թատրոնի մեներգիչ։ 1867 թվականին Վերդիի առաջարկով նա երգեց Էլիզաբեթի մասը Բոլոնիայի Դոն Կառլոսի իտալական պրեմիերայում (1869թվական, 2-րդ հրատարակության պրեմիերա), Աիդա (1871 թվական, Լա Սկալայի 1-ին արտադրությունը, հեղինակի գլխավորությամբ)։ Վերդիի Ռեքվիեմ համաշխարհային պրեմիերայի ստեղծագործության մասնակից, որը  (1874 թվական, Միլան)։ Այլ դերերից են եղել Ալիսը Մեյեբերի Ռոբերտ սատանա օպերայում, Ռեյչելը Հալևի  *Ժիդովկա* օպերայում։ Թերեզա Շտոլցը թատրոնի ռեժիսոր և կոմպոզիտոր Անջելո Մարիանիի սիրուհին էր, այնուհետև դարձավ պաշտոնական կինը։

## Արտաքին հղումներ
* 

## Ծանոթագրություններ

Կատեգորիա:19-րդ դարի օպերային երգչուհիներ
Կատեգորիա:Իտալացի օպերային երգիչներ
Կատեգորիա:Միլան քաղաքում ծնվածներ
Կատեգորիա:Սոպրանոներ
Կատեգորիա:Օպերային սոպրանոներ
Կատեգորիա:Իտալացի օպերային երգչուհիներ